b'\n_START_ARTICLE_\nGrad Erken\xc5\xa1tajn\n_START_SECTION_\nZgodovina\n_START_PARAGRAPH_\nGrad se prvi\xc4\x8d omenja leta 1300 kot Herchintayn, leta 1334 kot grad vest ze Erkenstein. Gospostvo ali ozemlje je bilo del posesti grofice Heme Bre\xc5\xbee-Sel\xc5\xa1ke in po letu 1072 kr\xc5\xa1ka \xc5\xa1kofija. Na gradu so bili kr\xc5\xa1ki vazali vitezi Erkhen\xc5\xa1tajnski, in tudi gospodje Mirenski. Od slednjih je grad in gospostvo pri\xc5\xa1lo leta 1381 v last Celjskih grofov in knezov, ki so ga imeli do izumrtja leta 1456. V listinah se leta 1428 in 1429 omenja kot celjski kastelan Mert pl. \xc4\x8crnomaljski. Grad in gospostvo so nato  Celjski 1436 dali v fevd Hermanu pl. Kozjaku.  Leta 1442 je grad delno uni\xc4\x8dil celjski vojskovodja Jan Vitovec in ko so ga obnovili so mu nadeli ime Novi Grad, kot se \xc5\xa1e danes po njem imenuje naselje. Leta 1451 ga je Ne\xc5\xbea pl. Kozjak, rojena Erckhenstein, kot celjski fevd prodala Petru pl. Obra\xc4\x8danu. Leta 1535 so grad kupili pl. Altenhausi. Od 1614 je bi grad v posesti Andreja pl. Zetschkerja. Leta 1635 so grad zavzeli, po\xc5\xbegali in po\xc5\xa1kodovali kmetje. Zetschkerji so ga potem obnovili, a ga nedolgo zatem tudi zapustili. Grad se je deloma sesul proti Savi. V 18. stoletju je bil hudo po\xc5\xa1kodovani grad opu\xc5\xa1\xc4\x8den.'